### | | | | --- | --- | | | | | --- | | **Teknik- og Miljøudvalget** 6. april 2017 Sagsnr. 710-2017-4 Dok.nr. 710-2017-87142 Sagsbehandler DPSVE | | 22.                 Budget 2018-21 - Fagudvalgenes forslag til reduktionsområder - Åbent

###

|  |  |
| --- | --- |
| Tidl. politisk behandling | BY, 24.01.17, pkt. 2 |
| Forventet sagsgang | TM-U |
| Lovgrundlag |  |

###

**SAGENS INDHOLD**

Byrådet godkendte 24. januar 2017 budgetprocessen for
budget 2018-21.

I den forbindelse blev det besluttet, at administrationen
skal udarbejde forslag til reduktioner på 1 % og udvidelser på 0,5 % af
serviceudgifterne. Fagudvalgene og Økonomiudvalget skal drøfte, hvilke
reduktionsområder udvalget ønsker undersøgt og vurderet. Administrationen tager
de input, der er politisk opbakning til i udvalgene, med i det videre
budgetarbejde.

Den tidlige politiske involvering giver mulighed for, at
udvalgene kan fremkomme med reduktionsforslag, som kan vurderes i forbindelse
med udarbejdelsen af det administrative prioriteringskatalog eller
budgetprocessen i øvrigt. Hvis forslagene betyder, at der skal igangsættes
større analysearbejder, som ikke kan gennemføres inden budgetvedtagelsen, bør
der afsættes resurser hertil i forbindelse med budgettet for 2018-21.

Udvalgenes forslag til reduktionsområder samles i et fælles
notat til brug for det videre budgetarbejde.

**VURDERING**

I det vedtagne budget for 2017-20 lever budgettet i
overslagsårene 2018-20 ikke op til Byrådets langsigtede økonomiske
målsætninger:

· Byrådets mål for overskuddet på den ordinære drift udgør 90 mio.
kr. årligt. I det vedtagne budget for budgetoverslagsårene 2018-20 falder
overskuddet fra 68 mio. kr. i 2018 til 52 mio. kr. i 2020

· Anlægsbudgettet skal jf. de økonomiske målsætninger udgøre 80-100
mio. kr. årligt. I det vedtagne budget 2017-20 udgør anlægsbudgettet 78 mio.
kr. årligt i 2018-20. Anlægsrammen er dermed i underkanten af den politiske
målsætning og samtidig er der en stigende økonomisk driftsmæssig ubalance

· Kassebeholdningen skal udgøre minimum 125 mio. kr. Denne
målsætning vil blive udfordret efter den 4-årige budgetperiode. Det
budgetterede kasseforbrug i den 4-årige budgetperiode udgør 107 mio. kr.

Byrådet har på den baggrund besluttet, at administrationen
skal udarbejde forslag til reduktioner på 1 % af serviceudgifterne.

Byrådet har ligeledes besluttet, at administrationen skal
udarbejde forslag til udvidelser på 0,5 % af serviceudgifterne.

Som grundlag for drøftelsen af reduktionsområder i
udvalgene har Byrådets medlemmer mulighed for at se tidligere års
reduktionsforslag i First Agenda.

**ØKONOMI**

De økonomiske konsekvenser af fagudvalgenes forslag til
reduktioner vil blive belyst i løbet af budgetprocessen.

De endelige økonomiske konsekvenser afhænger af Byrådets
budgetvedtagelse.

**INDDRAGELSE**

Foreninger, institutioner, MED-udvalg mv. har mulighed for
at stille forslag til budgettet. Forslagene skal indsendes til forvaltningen
senest 20. april 2017.

De politiske partier har mulighed for at fremsende forslag
til budgettet i juni og august. De fremsendte forslag vil blive behandlet på
budgetseminaret i august måned 2017.

**INDSTILLING**

Kommunaldirektøren indstiller til Teknik- og Miljøudvalget:

1.    At udvalget drøfter hvilke reduktionsområder, der skal
undersøges nærmere.

**BESLUTNING**